《再过绣川驿》
宋代·陈棣

霜林病叶日凋残，更觉平芜眼界宽。
天外碧云山共远，阶前明界水争寒。
愔愔夜气侵肌骨，戢戢诗愁入肺肝。
欲去自怜心未惬，为君满意更重看。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。